Bernie Sanders

Bernard «Bernie» Sanders (født 8. september 1941 i Brooklyn) er en amerikansk senator fra delstaten Vermont.
Han stilte som kandidat i Det demokratiske partis nominasjonsprosess til presidentvalget i USA 2016.Han var også kandidat til primærvalgene før presidentvalget i 2020, men trakk seg den 8. april 2020.Han ble valgt som senator 7. november 2006 og gjenvalgt i 2012 og 2018. Før han ble senator satt han i Representantenes hus i seksten år. Per 2018 var Sanders én av to uavhengige senatorer i Kongressen. Han betegner seg selv som en sosialdemokrat, men hører ikke til noe parti. Han blir telt med i Det demokratiske partis partigruppe.


== Bakgrunn ==
Broren Larry Sanders (født 1935) bor i Oxford og stilte i 2016 til valg for Green Party of England and Wales. Han fikk 1363 stemmer i valgkretsen Witney (David Camerons valgkrets).


== Presidentkampanjen 2016 ==
Sanders kunngjorde den 26. mai 2015 at han ville stille som presidentkandidat i Det demokratiske parti. Han hadde tidligere vurdert å stille som en tredjepart, men sa i intervju at han valgte å stille i det demokratiske parti av frykt for å havne i en vippeposisjon hvor han endte opp med å gi makt til Republikanerne.


=== Kampanjefinansiering ===
I motsetning til de fleste andre kandidater var ikke Sanders finansiert gjennom en Super PAC, det vil si som oftest pengesterke organisasjoner som driver valgkamp på vegne av enkeltkandidater, men i prinsippet skal være uavhengig av dem. I stedet var han finansiert av over én million enkeltdonasjoner.fra privatpersoner på rundt 30 dollar pr person, i tillegg til en rekke mindre bidrag fra fagforeninger De første to månedene etter at han annonserte sitt kandidatur alene, hadde han mottatt 400 000 donasjoner fra 250 000 enkeltindivider.Sanders ønsker å få omgjort høyesterettsavgjørelsen omtalt som Citizens United, som ifølge han lar de rikeste i landet kjøpe politikerne i Det hvite hus, i senatet, guvernører og jurister. I den demokratiske kandidatdebatten på CBS poengterte han overfor Clinton at de som betaler kampanjen hennes store pengesummer, sannsynligvis vet at de får igjen for pengene de investerer.Blant punktene på hans politiske program er offentlig finansiering av valget.


=== Fanesaker ===
Den kanskje største fanesaken er den ekstremt «urettferdige fordelingen av penger i USA», hvor de rikeste blir rikere mens middelklassen forsvinner. Sanders vil fordele pengene nedover, og forsikre at de rike betaler sin rettferdige andel skatt.
For å bøte på det foreslår han et stort arbeidsprogram hvor han vil skape millioner av arbeidsplasser med å gjenoppbygge USAs tildels foreldede infrastruktur. I tillegg vil han øke minstelønnen til 15 dollar i timen. Han vil også bryte opp de største bankene, og reformere Wall Street.
Sanders mener at offentlige skoler på College-nivå skal være avgiftsfrie, slik at alle har råd til å gå på skole, og at studentene ikke skal komme ut fra utdanningen med hemmende lån. Dette vil han finansiere med en skatt på spekulasjoner på Wall Street.
Han mener at helsehjelp skal være gratis for alle innbyggere, og viser blant annet til at alle andre industrialiserte, større land har denne retten, og at det nåværende amerikanske systemet er verdens dyreste. Han omtaler det som en skam at USA ikke allerede tilbyr betalt foreldrepermisjon, og foreslår 6 måneder sådan.
Sanders påpeker i taler at Amerika har flere mennesker i fengsel enn Kina, som har tre ganger så stort innbyggertall. Han viser også til at dette i langt større grad rammer mørkhudede amerikanere. Her viser han til forbedring av arbeidsforhold, lettere tilgjengelig utdanning og å redde middelklassen som bøtemidler. I tillegg vil han avslutte USAs Krig mot narkotika, og er for legalisering av marihuana.
Sanders profilerer seg også på at han stemte nei til Irak-krigen og sier at landet ikke må gjøre den samme feilen igjen i forbindelse med ISIS.
Klimaendringer er et stort tema for Sanders, og han har foreslått en rekke stramme tiltak for å møte klimakrisen. Da Sanders i den første demokratiske debatten ble spurt om hva som var den største trusselen mot USA i dag, svarte han i motsetning til alle andre at den ikke var terrorister eller atomvåpen i Iran, men klimakrisen.
Med hensyn til våpenkontroll har Sanders blant annet sagt at våpen betyr to helt forskjellige ting i landlige strøk enn det gjør i byer, og at det er viktig at man ikke roper på hver sin haug, men går sammen i en løsning som passer for alle. Sanders er mot våpen som er konstruert for å drepe mange mennesker, og for forbedret vandelssjekk. I forbindelse med våpendebatten trekker Sanders også tråder til mental helse, og sier at mennesker med selvmordstanker eller tanker om mord, må kunne få psykiatrisk hjelp øyeblikkelig.
10. desember 2010 holdt han en åtte timer og 36 minutter lang tale i Senatet i protest mot president Barack Obamas skattelettekompromiss med republikanerne. Det var den tredje lengste talen i Senatet siden 1990.


== Bibliografi ==
Outsider in the House. Verso, 1998. ISBN 9781859841778
The Speech: A Historic Filibuster on Corporate Greed and the Decline of Our Middle Class. Nation Books, 2011. ISBN 1568586841


== Referanser ==


== Eksterne lenker ==
(en-US) Offisielt nettsted 
(en) Bernie Sanders – kategori av bilder, video eller lyd på Commons 
(en) Bernie Sanders – galleri av bilder, video eller lyd på Commons 
(en) Bernie Sanders på Internet Movie Database 
(da) Bernie Sanders på Filmdatabasen 
(da) Bernie Sanders på Scope 
(en) Bernie Sanders på AllMovie 
(en) Bernie Sanders hos Rotten Tomatoes 
(en) Bernie Sanders hos TV Guide 
(en) Bernie Sanders hos The Movie Database 
(en) Bernie Sanders på Apple Music 
(en) Bernie Sanders på Discogs 
(en) Bernie Sanders på MusicBrainz 
(en) Bernie Sanders på SoundCloud 
(en) Bernie Sanders på Spotify 
(en) Bernie Sanders på Songkick 
(en) Bernie Sanders på Last.fm 
(en) Bernie Sanders på Genius — sangtekster 
(en) Bernie Sanders på AllMusic 
(en-US) Bernie Sanders på Twitter 
(en-US) Bernie Sanders på Facebook 
(en) Bernie Sanders på Instagram 
(en-US) Bernie Sanders på YouTube 
(en-US) Bernie Sanders på YouTube 
(en) Bernie Sanders på Tumblr 
Bernie Sanders på Twitch 
(en) Offisiell nettside i Senatet

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
(en) Profil, nyheter og kommentarer hos The New York Times